ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
7 ก.ค. 2558

สรุปตลาดภาคเช้า
ตลาดหุ้นภาคเช้าปรับตัวเพิ่มขึ้น 5.11 จุด (+0.35%) มาปิดที่ 1,478.34 จุด ภายใต้ปริมาณการซื้อขาย 1.7 หมื่นลบ. ซึ่งแม้ว่าจะมีปัจจัยลบจากการที่ราคาน้ำมันดิบปรับตัวลดลงแรงกว่า 5% กดดันให้หุ้นกลุ่มพลังงานปรับตัวลดลงวันนี้ หากแต่การรีบาวน์กลับมาของหุ้นในกลุ่มธนาคาร (KBANK, BBL, SCB) และความคืบหน้าประมูล 4G ที่ช่วยหนุนราคาหุ้นในกลุ่ม ICT เพิ่มขึ้น ได้หนุนให้ SETภาคเช้าปิดในแดนบวกได้
 
แนวโน้ม ภาคบ่าย
เราคาดดัชนีในช่วงบ่ายจะยังยืนในแดนบวก หลังตลาดหุ้นก่อนหน้านี้ได้ตอบรับประเด็นเรื่องกรีซไปมากแล้ว ขณะที่ในวันนี้มีปัจจัยบวกต่อกลุ่ม ICT มาจากความคืบหน้าประมูล 4G ที่จะเปิดประชาพิจารณ์ (17 ก.ค.) ส่วนการได้ผู้ว่าธปท.คนใหม่ คือ นายวิรไท สันติประภพ คาดว่าจะช่วยสร้างความเชื่อมั่นให้กับนักลงทุนได้
 
วิเคราะห์ทางเทคนิค
CSS ราคาปิด 5.35 บาท
แนวรับ 5.30 บาท          
แนวต้าน  5.75, 6.00 บาท
กราฟ CSS อ่อนตัวหลุดแนวรับสำคัญที่เป็น bottom เดิม และทำให้ RSI ลงต่ำไปยังแนว Super Overbought ถือเป็นแนวที่น่าสะสมหุ้นเป็นอย่างมาก  โดยเราคาดว่าการดีดตัวจะเกิดขึ้นในไม่ช้านี้ โดยแนวเด้งตัวขั้นต่ำคือ 5.75 บาท ราคาตรงนี้ถือว่า down side rish ต่ำมาก แนะนำซื้อ
 
เด็กแนว
MILL  ข่าวล่า  มาเร็ว  เมื่อความหวังเป็นความจริง ล่าสุดบริษัทได้รับเงิน 830 ล้านจากกรมบังคับคดี ซึ่งเป็นเงินประกันจากการไปซื้อโรงเหล็ก TSSi  แล้วจะนำเงินก้อนนี้ไปล้างหนี้ออกบางส่วน แล้วก็ประมาณเดือนหน้า คาด่วาจะขายหุ้น TSSI นี้ให้กับ โกเบ สตีล จำนวนหนึ่ง มีโอกาสคว้ากำไรจากการขายหุ้นนี้ราว 1 พันล้านบาท ส่วนผลประกอบการปกติก็ชีวิตดี๊ดี กำไรจากโรงเดิมไตรมาสละ 100 ล้านบาท ส่วนโรงใหม่จะเริ่ม Q3 นี้กำไรสูสีกันในเบื้องต้น  ผู้บริหารบอกว่าขาดทุนสะสมที่มีอยู่ 620 ล้านบาทล้านหมดในปีนี้ด้วยผลประกอบการของบริษัท นั่นหมายความว่ากำไรของบริษัทจะไม่น้อยกว่า 620 ล้านบาทนี่เอง ก็นำไปล้างหมด  ส่วนเรื่องของการเพิ่มทุนเพื่อไปซื้อ solar farm จำนวน 22 MW นั้น จะสรุปราคาเพิ่มทุน PP ไม่เกินสิงหาคม และผู้ร่วมทุนจะโผล่หน้าออกมาเป็นเจ้าใหญ่ในหลายวงการแน่ เด็กแนวว่าการที่ราคาหุ้นลงมาถึงแนว Oversold แน่นอนว่ามีคนติด แต่ถือว่าต่ำมากๆ แล้ว แนะนำให้ซื้อถัว  ส่วนคนที่ยังไม่มีก็ซื้อสะสม ข่าวดีได้เห็นแน่
ด้านแนวโน้มกราฟเป็นจังหวะเหมาะ เพราะ RSI ลงแตะ Oversold และกำลังเด้งตัวตรงนี้เป็น buy signal ไม้แรกของรอบ  และน่าจะค่อยๆ เด้งตัวไปใกล้ 1.90 บาท ใครชอบแม่เอาแม่ ใครชอบลูกลองดู MILL-W2 กราฟทรงเดียวกันเป๊ะ แนวต้าน 0.75 บาท